ลุ้น SET บวกต่อ เล็ง “กลุ่มพลังงาน” หนุน หลังราคาน้ำมันยังสูง
ลุ้น SET บวกต่อ เล็ง “กลุ่มพลังงาน” หนุน หลังราคาน้ำมันยังอยู่ในระดับสูง ให้แนวต้าน 1,670-1,675 จุด แนวรับ 1,650-1,655 จุด
ลุ้น SET บวกต่อ เล็ง “กลุ่มพลังงาน” หนุน หลังราคาน้ำมันยังอยู่ในระดับสูง ให้แนวต้าน 1,670-1,675 จุด แนวรับ 1,650-1,655 จุด
1 มิ.ย. 2565

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยวันนี้แกว่งไซด์เวย์อัพ โดยที่อาจจะมีปัจจัยที่กลับมาสร้างความกังวลให้ตลาดในเรื่องของการที่มีสมาชิกธนาคารกลางสหรัฐฯ (เฟด) รายหนึ่งออกมาสนับสนุนให้ยังคงขึ้นอัตราดอกเบี้ยต่อเนื่อง 0.50% ต่อครั้ง จนกว่าจะสามารถกดเงินเฟ้อได้ ทำให้ตลาดหุ้นสหรัฐฯเมื่อคืนนี้ย่อตัวลงมา แต่ดาวโจนส์ฟิวเจอร์สเช้านี้ก็รีบาวด์กลับมาเป็นบวกแล้ว
อย่างไรก็ตามปัจจัยหนุนตลาดหุ้นไทยยังคงเป็นหุ้นในกลุ่มพลังงานที่ได้รับประโยชน์จากราคาน้ำมันที่อยู่ในระดับสูง โดยเฉพาะหลังจากการที่ EU แบนการนำเข้าน้ำมันจากรัสเซีย แต่ยังต้องติดตามการประชุมโอเปคพลัสในวันที่ 2 มิ.ย.นี้ ว่าจะมีการพิจารณาปรับเพิ่มกำลังการผลิตน้ำมันของสมาชิกในกลุ่มชดเชยรัสเซียหรือไม่ ส่วนตลาดหุ้นอื่นในภูมิภาคเอเชียเช้าวันนี้ส่วนใหญ่ปรับตัวขึ้นเล็กน้อย โดยให้แนวต้าน 1,670-1,675 จุด แนวรับ 1,650-1,655 จุด